**Nedzīvojamo telpu nomas līgums Nr. SNP-**

*Līguma parakstīšanas datums ir*

*pēdējā pievienotā droša elektroniskā paraksta*

*un tā laika zīmoga pievienošanas datums*

**Smiltenes novada Raunas pagasta pārvalde**, reģistrācijas Nr. 40900037104, juridiskā adrese: Vidzemes iela 2, Rauna, Raunas pag., Smiltenes nov., LV-4131, tās vadītājas Lindas Zūdiņas personā‚ kura rīkojas uz pagasta pārvaldes Nolikuma pamata, turpmāk tekstā – Iznomātājs, no vienas puses, un

**Vārds Uzvārds**, personas kods:, adrese:, turpmāk tekstā – Nomnieks, no otras puses, katrs atsevišķi turpmāk – Puse un kopā – Puses,

pamatojoties uz 2025.gada \_.marta Smiltenes novada pašvaldības Rīkojumu Nr. SNP/25/2.10/\_ “*Par telpas nekustamajā īpašumā Valmieras ielā 1, Raunā, Raunas pagastā, Smiltenes novadā, nomas tiesību rakstiskās izsoles rezultātu apstiprināšanu* ”, noslēdz šādu nedzīvojamo telpu nomas līgumu, turpmāk tekstā – Līgums,

1. **Līguma priekšmets**

Iznomātājs nodod un Nomnieks pieņem nomas lietošanā nekustamā īpašuma **Valmieras iela 1, Rauna, Raunas pag., Smiltenes nov., kantora ēkas ar kadastra apzīmējumu Nr. 42760060168018, nedzīvojamo telpu Nr. 14 ar platību 13,7 m² (trīspadsmit, komats, septiņi kvadrātmetri)**, turpmāk tekstā – Telpa, atbilstoši Pielikuma Nr.1 pievienotajam Telpas izvietojuma plānam.

1. **Līguma termiņš**
   1. Līgums stājas spēkā no tā parakstīšanas dienas un ir spēkā **5 (piecus) gadus**.
   2. Ne vēlāk kā 2 (divus) kalendāra mēnešus pirms Līguma termiņa beigām, Nomnieks ir tiesīgs paziņot Iznomātājam par savu gribu turpināt Līgumu, pagarinot Līguma termiņu, iesniedzot par to Smiltenes novada pašvaldībai adresētu rakstveida iesniegumu. Nomniekam ir pirmtiesības noslēgt nomas līgumu uz nākamo termiņu par kādu vienojas Puses.
   3. Telpas lietošanu Nomnieks uzsāk pēc Telpas nodošanas–pieņemšanas akta parakstīšanas. Puses apņemas parakstīt Telpas nodošanas–pieņemšanas aktu ne vēlāk kā 5 (piecu) dienu laikā no Līguma parakstīšanas dienas.
2. **Nomas maksa un norēķinu kārtība**
   1. Nomas maksa par Telpas lietošanu ir **\_ EUR (\_ *euro* \_ centi)** mēnesī,neieskaitot pievienotās vērtības nodokli,turpmāk tekstā – Nomas maksa. Pievienotās vērtības nodoklis tiek apmaksāts normatīvo aktu noteiktajā kārtībā un apmērā.

3.2. Papildus Nomas maksai, Nomnieks maksā nekustamā īpašuma nodokli, pārvaldīšanas un apsaimniekošanas izdevumus, t.sk., komunālos pakalpojumus – siltumenerģija, ūdens padeve, kanalizācija, apkure, patērētā elektroenerģija, u.c.

3.6. Iznomātājs izraksta un iesniedz Nomniekam Nomas maksas rēķinu par kārtējo mēnesi līdz kārtējā mēneša 10. (desmitajam) datumam, nosūtot rēķinu uz Nomnieka norādīto e-pasta adresi. Gadījumā, ja līdz mēneša 12. (divpadsmitajam) datumam Nomnieks rēķinu nav saņēmis, Nomniekam ir pienākums informēt par to Iznomātāju, kā arī pieprasīt un saņemt kārtējā rēķina kopiju apmaksai.

3.7. Nomnieks veic rēķina apmaksu Iznomātājam līdz kārtējā mēneša 25. (divdesmit piektajam) datumam. Iznomātājam ir tiesības noteikt un rēķinā norādīt ilgāku rēķina apmaksas termiņu.

3.8. Nomniekam ir pienākums veikt visus maksājumus apmērā un termiņos, kas norādīti Iznomātāja izrakstītajos rēķinos.

3.9. Jebkuru maksājumu samaksa tiek veikta ar pārskaitījumu uz Iznomātāja norādīto norēķinu kontu, pamatojoties uz Iznomātāja iesniegto rēķinu. Par Nomnieka maksājumu samaksas datumu uzskatāma diena, kad Iznomātājs ir saņēmis maksājumu savā norēķinu kontā bankā. Maksājuma dokumentos Nomniekam ir jāuzrāda maksājuma mērķis, rēķina numurs, datums un cita nepieciešamā informācija, lai Iznomātājs nepārprotami varētu noprast, par ko konkrētais maksājums ir veikts.

3.10. Par maksājumu termiņu kavējumu Nomnieks maksā Iznomātājam nokavējuma procentus 0,1% (nulle, komats, viens procents) apmērā no kavētās maksājuma summas par katru nokavēto dienu. Apmaksas kavējuma gadījumā visas no Nomnieka saņemtās naudas summas, bez sevišķa brīdinājuma, vispirms tiek ieskaitītas nokavējuma procentu apmaksā un tikai pēc tam pamatparāda apmaksā.

3.11. Nomnieks patstāvīgi slēdz līgumus ar attiecīgajiem pakalpojumu sniedzējiem par Telpas uzturēšanai un nepieciešamo pakalpojumu nodrošināšanai, kā arī veic samaksu saskaņā ar noslēgtajiem līgumiem.

3.12. Iznomātājs var vienpusēji mainīt Telpas nomas maksu, ja izdarīti grozījumi normatīvajos aktos par pašvaldības zemes nomas maksas aprēķināšanas kārtību, noteikta vai mainījusies Telpas vai to daļu kadastrālā vērtība, normatīvajos aktos noteiktajā kārtībā. Šādas Iznomātāja noteiktas izmaiņas ir saistošas Nomniekam ar dienu, kad stājušās spēkā attiecīgās izmaiņas vai normatīvajos aktos noteiktā laikā un kārtībā.

3.13. Iznomātājam ir tiesības, nosūtot Nomniekam rakstisku paziņojumu, vienpusēji mainīt Telpas nomas maksas apmēru bez grozījumu izdarīšanas Līgumā:

3.13.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10% apmēru. Nomas maksas paaugstinājumu nosaka, sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

3.13.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas. Šajos gadījumos nomas maksas apmērs tiek mainīts sākot ar dienu, kāda noteikta attiecīgajos normatīvajos aktos;

3.13.3. reizi gadā nākamajam nomas periodam, ja ir mainījušies Iznomātāja Telpas plānotie pārvaldīšanas izdevumi;

3.13.4. ja normatīvie akti paredz citu nomas maksas apmēru vai nomas maksas aprēķināšanas kārtību.

3.14. Iznomātājs vienpusēji pārskata Telpas maksas apmēru ne retāk kā Publiskas personas finanšu līdzekļu un mantas izšķērdēšanas likumā noteiktajā termiņā un maina nomas maksu, ja pārskatītā nomas maksa ir augstāka par līdzšinējo nomas maksu, piemērojot normatīvo aktu noteikumos paredzēto nomas maksas noteikšanas kārtību, vai atbilstoši neatkarīga vērtētāja noteiktajai tirgus nomas maksai, ja Telpas iznomā saimnieciskās darbības veikšanai un samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts.

3.15. Pārskatītā un mainītā nomas maksa stājas spēkā 30 (trīsdesmitajā) dienā no dienas, kad attiecīgais paziņojums nosūtīts Nomniekam. Ja nomas maksas noteikšanai pieaicina neatkarīgu vērtētāju un tā atlīdzības summu ir iespējams attiecināt uz Nomnieku, un nomas maksa tiek palielināta, Nomnieks papildus nomas maksai kompensē Iznomātājam neatkarīga vērtētāja atlīdzības summu.

**4. Pušu pienākumi un tiesības**

4.1. Telpas stāvoklis Nomniekam ir zināms. Telpa tiek iznomāta tādā stāvoklī, kādā tā ir nodošanas dienā un kāds ir fiksēts Telpas nodošanas – pieņemšanas aktā. Ar minētā akta parakstīšanas dienu Nomnieks uzņemas atbildību par Telpas uzturēšanu un saglabāšanu kā krietns un rūpīgs saimnieks.

4.2. Nomnieks lieto un uztur Telpu saskaņā ar normatīvajiem aktiem, tajā skaitā ievērojot normatīvo aktu prasības par Smiltenes novada pašvaldības teritorijas kopšanu un būvju uzturēšanu.

4.4. Nomnieks uzņemas pilnu atbildību par Telpas ekspluatāciju. Nomnieks nodrošina un seko sanitāro normu un ugunsdrošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamos pasākumus avārijas likvidēšanai un informē Iznomātāju.

4.5. Nomniekam ir pienākums izpildīt pašvaldības institūciju un Iznomātāja prasības, kas attiecas uz Telpas un apkārtējās teritorijas uzturēšanu kārtībā, ļaut Iznomātāja pārstāvjiem veikt Telpas visu telpu tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā. Nomnieks par saviem līdzekļiem apņemas pildīt arī citus normatīvajos aktos Nomniekam un Telpas īpašniekam noteiktos pienākumus saistībā ar Telpas, tostarp ar tā uzturēšanu, apsaimniekošanu, patvaļīgās būvniecības radīto seku novēršanu, kadastrālo uzmērīšanu, kadastra datu aktualizēšanu, reģistrēšanu un dzēšanu, nepieciešamības gadījumā saņemot Iznomātāja pilnvaru, un atbild par to neizpildi.

4.6. Nomniekam ir pienākums nekavējoties paziņot Iznomātājam par bojājumiem Telpā, kas var izraisīt vai ir izraisījuši avārijas situāciju.

4.7. Ja Telpai ir radušies bojājumi, Nomnieks nekavējoties novērš radušos bojājumus un sedz ar bojājumu novēršanu saistītos izdevumus, turpinot maksāt nomas maksu pilnā apmērā. Telpas remonts veicams atbilstoši būvniecību regulējošo normatīvo aktu prasībām. Izdevumus par minētajiem remontdarbiem sedz Nomnieks. Pēc būvdarbu pabeigšanas Nomnieks izsniedz Iznomātājam rakstisku, dokumentāli pamatotu izziņu par Telpā paveiktajiem būvdarbiem un ieguldītajiem līdzekļiem, t.i. būvdarbu izpildi saskaņā ar faktiski izpildīto darbu tāmi.

4.8. Nomnieks nesaņem nekādu atlīdzību no Iznomātāja par Telpas veiktajiem ieguldījumiem un izdevumiem (ne nepieciešamajiem, ne derīgajiem, ne greznuma izdevumiem).

4.10. Nomnieks pēc saviem ieskatiem un par saviem līdzekļiem veic Telpas apsardzi un Telpā atrodošās mantas (piem., iekārtu un aprīkojuma) apdrošināšanu. Iznomātājs neuzņemas atbildību par Telpā esošo Nomnieka vai trešo personu mantu.

4.11. Nomnieks apņemas:

4.11.1. nodrošināt Telpas lietošanu atbilstoši Līgumā noteiktajiem mērķiem;

4.11.2. nekavējoties novērst savas darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;

4.11.3. nenodot Telpu apakšnomā;

4.11.4. apmaksāt Nomas maksu, u.c. saistītos maksājumus (pārvaldīšanas un apsaimniekošanas izdevumi).

4.12. Iznomātājam ir tiesības kontrolēt Telpas izmantošanu atbilstoši Līguma nosacījumiem.

4.13. Iznomātājs garantē, ka Nomnieks var netraucēti izmantot Telpu Līguma termiņā bez jebkāda nepamatota pārtraukuma vai traucējuma no Iznomātāja puses.

4.14. Nomnieks ir materiāli atbildīgs par Iznomātāja zaudējumiem, t.sk. par tam piemērotajām sankcijām, kas Iznomātājam būs radušās Nomnieka nepienācīgas saistības izpildes dēļ Līguma ietvaros.

**5. Līguma izbeigšana**

5.1. Iznomātājam ir tiesības vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, un neatlīdzinot Nomniekam jebkurus ar Telpu saistītos izdevumus (ne nepieciešamos, ne derīgos, ne greznuma izdevumus), par to informējot Nomnieku, nosūtot rakstveida paziņojumu 1 (vienu) mēnesi iepriekš, šādos gadījumos:

5.1.1. Nomnieka darbības vai bezdarbības dēļ tiek bojāta Telpa;

5.1.2. Nomnieka Nomas maksas parāds pārsniedz viena mēneša Nomas maksas apmēru;

5.1.3. Nomnieks vairāk kā vienu mēnesi nav norēķinājies par komunālajiem un apsaimniekošanas pakalpojumiem (piem., siltumenerģija, ūdens un kanalizācija, elektrība, atkritumu izvešana, sanitārtehniskie un tehniskie pakalpojumi u.c.);

5.1.4. Nomnieks vairāk kā mēnesi kavē nekustamā īpašuma nodokļa samaksu par Telpu;

5.1.5. ir apturēta Nomnieka saimnieciskā darbība, ja tāda noteikta;

5.1.6. Nomniekam ir uzsākts maksātnespējas process;

5.1.7. Telpa bez Iznomātāja piekrišanas tiek nodota apakšnomā;

5.1.8. Nomnieks izmanto Telpu pretēji Līguma mērķim;

5.1.9. Nomnieks veic patvaļīgu Telpas vai tā daļas pārbūvi un/vai pārplānošanu un/vai nojaukšanu un/vai maina to funkcionālo nozīmi, bojā to;

5.1.10. tiek saņemta informācija no kompetentas institūcijas, ka Telpa tiek ekspluatēta neatbilstoši normatīvo aktu prasībām;

5.1.14. Nomnieks nepilda Līgumā noteiktos pienākumus vai tiek pārkāpti citi Līguma noteikumi.

5.2. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Telpa nepieciešama sabiedrības vajadzību nodrošināšanai vai normatīvajos aktos noteikto publisko funkciju veikšanai. Ja Iznomātājs vienpusēji atkāpjas no Līguma šādā gadījumā, Iznomātājs, ievērojot Civillikumu un Līgumu, atlīdzina Nomnieka veiktos nepieciešamos un derīgos izdevumus.

5.3. Līgums var tikt izbeigts pirms termiņa, Pusēm vienojoties.

5.4. Nomnieks var izbeigt Līgumu 3 (trīs) mēnešus iepriekš rakstiski paziņojot Iznomātājam. Šādā gadījumā Iznomātājam nav pienākuma atlīdzināt Nomniekam zaudējumus un izdevumus (arī ieguldījumus).

5.5. Līguma izbeigšana pirms termiņa neatbrīvo Nomnieku no pienākuma izpildīt maksājumu saistības, kuras pēdējais uzņēmies saskaņā ar Līgumu.

5.6. Līguma termiņam beidzoties vai jebkuros citos Līguma izbeigšanas gadījumos Nomniekam jāatbrīvo Telpa un Līguma izbeigšanās dienā jānodod tas Iznomātājam ar nodošanas – pieņemšanas aktu, izpildot šādus pienākumus:

5.6.1. atstāt Telpas un teritoriju tīru;

5.6.2. izvest visu Iznomātāja un trešo personu īpašumu un iekārtas (mantu);

5.6.3. nodot Iznomātājam bez atlīdzības Telpā Nomnieka izdarītos neatdalāmos uzlabojumus, kā arī visus nepieciešamos un derīgos ieguldījumus, kurus ir veicis Nomnieks, un pārbūves un ietaises, kurām jābūt lietošanas kārtībā; tiek nodotas lietas un aprīkojums, kas nodrošina Telpu normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti;

5.6.4. noņemt visas piestiprinātās zīmes, plakātus no Telpas iekšpuses un ārpuses, atjaunot tās vietas, kur tās bijušas piestiprinātas;

5.6.5. izlabot visus bojājumus Telpā, kas radušies tā atbrīvošanas rezultātā.

5.9. Līguma 5.6. punktā paredzēto pienākumu nepildīšanas gadījumā Nomniekam jāmaksā līgumsods 1 (viena) gada Nomas maksas apmērā, kāda tā ir Līguma izbeigšanas brīdī, kā arī jāsedz Iznomātājam visa veida zaudējumi un izdevumi, kādi Iznomātājam radušies. Līgumsoda piemērošana un samaksa neatbrīvo Nomnieku no Līguma izpildīšanas pienākuma un atbildības par zaudējumiem.

**6. Aizturējuma tiesības**

6.1. Iznomātājam ir aizturējuma tiesība uz Nomnieka un trešās personas mantu, kas atrodas Telpā, ciktāl tā ir nepieciešama Līguma saistību izpildes nodrošināšanai.

6.2. Puses vienojas, ka Iznomātājs būs tiesīgs izmantot Civillikumā paredzētās aizturējuma tiesības, tai skaitā, aizturēt Telpā visu esošu mantu līdz saistību izpildei no Nomnieka puses, gadījumā, ja Nomnieks nemaksā Līgumā paredzētos maksājumus pilnā apmērā ilgāk kā 30 (trīsdesmit) dienas pēc Līgumā noteiktā termiņa.

6.3. Ja ir iestājies Līguma 6.2. punktā minētais gadījums un Iznomātājs ir izmantojis aizturējuma tiesības, tad Nomnieks, parakstot Līgumu, pilnvaro Iznomātāju glabāt aizturēto mantu, Nomnieks apņemas atlīdzināt Iznomātāja izdevumus saistībā ar aizturētās mantas glabāšanu, kā arī pilnvaro Iznomātāju pārdot aizturēto mantu par brīvu cenu bez izsoles, lai Iznomātājs varētu nolīdzināt savu prasījumu pret Nomnieku, ja Iznomātājs aizturējuma tiesību izmantojis ilgāk kā par 10 (desmit) dienām.

**7. Nepārvarama vara**

7.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

7.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

7.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 30 (trīsdesmit) kalendārās dienas pēc kārtas, tad Pusei ir tiesības izbeigt Līgumu, paziņojot par to otrai Pusei.

**8. Piemērojamais likums un strīdu izšķiršanas kārtība**

8.1. Līgums sastādīts un tam piemērojami spēkā esošie Latvijas Republikas normatīvie akti.

8.2. Visi strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 30 (trīsdesmit) kalendāro dienu laikā, strīdus izskata tiesa saskaņā ar Latvijas Republikas normatīvajiem aktiem.

**9. Citi noteikumi**

9.1. Visi ar Līgumu saistītie Pušu paziņojumi nosūtāmi ar ierakstītu pasta sūtījumu uz Līgumā norādīto Puses adresi vai citu adresi, ko viena Puse rakstiski paziņojusi otrai, vai ar elektroniskā pasta starpniecību, izmantojot drošu elektronisko parakstu, uz Līgumā norādīto Puses e-pasta adresi vai citu e-pasta adresi, ko viena Puse rakstiski paziņojusi otrai. Pasta sūtījuma gadījumā paziņojums tiek uzskatīts par saņemtu 3. (trešajā) dienā pēc Latvijas pasta zīmogā norādītā datuma par ierakstītas vēstules pieņemšanu nosūtīšanai. Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

9.2. Līgums ir saistošs Pušu tiesību un saistību pārņēmējiem.

9.3. Ja kāds no šī Līguma noteikumiem zaudē juridisko spēku, tas neietekmē pārējo noteikumu un Līguma kopumā spēkā esamību.

9.4. Puses apņemas neizpaust trešajām personām informāciju, kas izriet no šī Līguma, izņemot Latvijas Republikas normatīvajos aktos noteiktajos gadījumos.

9.5. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.

9.6. Līguma noteikumus var grozīt, Pusēm rakstiski vienojoties. Gadījumos, kas paredzēti Līgumā, Līguma grozījumi notiek ar Puses vienpusēju paziņojumu.

9.7. Par rekvizītu maiņu Nomniekam ir jāpaziņo Iznomātājam 5 (piecu) darba dienu laikā pēc veiktajām izmaiņām.

9.8. Līguma izpildes uzraudzībai un kontrolei Puses pilnvaro šādas kontaktpersonas:

9.8.1. Iznomātāja kontaktpersona: Smiltenes novada Raunas pagasta pārvaldes vadītāja Linda Zūdiņa, e-pasts: [linda.zudina@smiltenesnovads.lv](mailto:linda.zudina@smiltenesnovads.lv), tālr. +371 28397062;

9.8.2. Nomnieka kontaktpersona: Vārds Uzvārds, e-pasts: \_, tālr. +371 \_. Puses ir tiesīgas nomainīt savu kontaktpersonu ar vienpusēju paziņojumu.

9.9. Līgums sagatavots latviešu valoda uz 5 (piecām) lapām, ar pielikumu, un parakstīts elektroniski.

**10. Pušu rekvizīti un paraksti**

|  |  |
| --- | --- |
| **Iznomātājs**  **Smiltenes novada Raunas pagasta pārvalde**  Reģistrācijas Nr. 40900037104  Vidzemes iela 2, Rauna, Raunas pag.,  Smiltenes nov., LV-4131  *(paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pārvaldes vadītāja Linda Zūdiņa | **Nomnieks**  **Vārds Uzvārds**  Personas kods:  Adrese:  *(paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vārds, uzvārds |

Pielikums Nr. 1

